पाएं अपने शहर की ताज़ा ख़बरें और फ्री ई-पेपरडाउनलोड करें
खेतों में पुराना ट्रांसफार्मर जल जाने पर उसके बदले में नया ट्रांसफार्मर लगाने के लिए परेशान करने और रिश्वत मांगने का आरोप लगाते हुए किसान मजदूर संघर्ष कमेटी ने बिजली दफ्तर घुमान का घेराव कर धरना लगाया। घुमान के गांव कपूरा के किसान झिरमल सिंह ने ट्रांसफार्मर न लगाने पर यह मामला किसान मजदूर संघर्ष कमेटी के ध्यान में लाया गया था, इसके बाद शुक्रवार को यह धरना लगाया गया है। धरने के दौरान नेताओं ने बिजली दफ्तर के एसडीओ पर कार्रवाई की मांग की है।
किसान झिरमल सिंह निवासी गांव कपूरा ने बताया कि उनके खेतों में लगा ट्रांसफार्मर 3 महीने पहले जल गया था। ट्रांसफार्मर बदलने के लिए एसडीओ और जेई को बहुत बार कहा, लेकिन कोई हल नहीं हुआ। झिरमल सिंह ने आरोप लगाया कि ट्रांसफार्मर लगाने के लिए एसडीओ ने उनसे साढ़े 7 हजार की मांग की है। लेकिन उन्होंने नहीं दिए। इसके बाद उन्होंने किसान मजदूर संघर्ष कमेटी के नेताओं को मामले संबंधी अवगत करवाया, जिनके फैसले के बाद यहां पर धरना लगाया गया।
रिश्वत मांगने के आरोप झूठे : एसडीओ
एसडीओ सुशील गैंद ने कहा कि उक्त किसान का 10केवी का ट्रांसफार्मर जला था। ट्रांसफार्मर सरकार की स्कीम के अधीन है, इसलिए पहले 25% पहले रकम जमा करनी होती है। उन्होंने किसान को बनती रकम जमा कराने के लिए कहा था और रसीद देने की बात भी कही थी। एसडीओ ने कहा कि उन पर जो ट्रांसफार्मर लगाने के बदले में पैसे मांगने के आरोप झूठे हैं। वहीं, 3 महीने पहले की कोई बात नहीं है, अभी कुछ दिन पहले ही उनके ध्यान में यह बात आई है। जिस दौरान उन्होंने तुरंत जेई को काम करने के लिए बोल दिया था।
समस्या हल नहीं हुई तो संघर्ष होगा तेज : किसान नेता
किसान मजदूर संघर्ष कमेटी पंजाब के जोन प्रधान गुरप्रीत सिंह खानपुर ने कहा कि किसान झिरमल सिंह को ट्रांसफार्मर लगाने के लिए बिजली विभाग ने बार-बार परेशान किया है। अगर किसान की समस्या का हल न हुआ तो जत्थेबंदी संघर्ष तेज करेगी। यहां जनरल सचिव हरदीप सिंह, गुरजीत सिंह, सुखचैन सिंह, हजूर सिंह, आज्ञापाल सिंह, गुरदेव सिंह, जतिंदर सिंह, बलविंदर सिंह, जसवंत सिंह, साहिब सिंह, जोगिंदर सिंह, गुरदीप सिंह, सरवन सिंह, गुरमुख सिंह, मुख्तयार सिंह मौजूद रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn